Raymond Saw Po Ray

Raymond Saw Po Ray (Mergui, 1948ko abuztuaren 11 – 2025eko urtarrilaren 6a) myanmartar elizgizon katolikoa izan zen. 1987tik 1993ra Yangoneko apezpiku laguntzailea izan zen eta 1993tik 2023ra Mawlamyineko ordinarioa.

 Bizitza 
Raymond Saw Po Ray 1975eko apirilaren 13an apaiztu zen. Hpa-ango elizako parroko (1975-1976) eta Pagoko apaizgaitegi txikiko errektore (1976-1979) izan zen. 1979tik 1982ra, New Yorkeko San Jose apaizgaitegian jarraitu zituen ikasketak. Myanmarrera itzuli zenean, teologia morala irakatsi zuen Yangoneko San Jose apaizgaitegi nagusian 1982tik 1987ra.

1987ko uztailaren 3an, Joan Paulo II.a aita santuak Buffadako apezpiku titular eta Yangoneko apezpiku laguntzaile izendatu zuen. Urte bereko abenduaren 8an apezpiku ordenatu zuten Yangoneko Santa Maria katedralean. Kontsakratzaile nagusia Gabriel Thohey Mahn-Gaby izan zen, eta besteak, berriz, Paul Zingtung Grawng eta Matthias U Shwe. 1993ko martxoaren 22an, Joan Paulo II.ak Mawlamyineko apezpiku izendatu zuen. 2023ko maiatzaren 31n, Frantzisko aita santuak bere dimisioa onartu zuen. 2025eko urtarrilaren 6an hil zen, 76 urte zituela. Hileta urtarrilaren 8an egin zen Myeikeko Fátimako Ama Birjinaren parrokian.

 Ondorengotza apostolikoa 

 Erreferentziak 

 Kanpo estekak 

Kategoria:Myanmarko katolikoak
Kategoria:Myanmarko apaizak
Kategoria:Joan Paulo II.ak izendatutako apezpikuak